title: Odluka (EU, Euratom) 2021/1271 Europskog parlamenta, Vijeća i Komisije od 26. srpnja 2021. o imenovanju direktora Tijela za europske političke stranke i europske političke zaklade

text:
                  2.8.2021

                  HR

                  Službeni list Europske unije

                  L 277/145

         ODLUKA (EU, Euratom) 2021/1271 EUROPSKOG PARLAMENTA, VIJEĆA I KOMISIJE
         od 26. srpnja 2021.
         o imenovanju direktora Tijela za europske političke stranke i europske političke zaklade
         EUROPSKI PARLAMENT, VIJEĆE EUROPSKE UNIJE I EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 6. stavak 3.,
         uzimajući u obzir popis kandidata koji je 15. srpnja 2021. predložio odbor za odabir koji čine glavni tajnici Europskog parlamenta, Vijeća i Komisije nakon javnog natječaja s ciljem imenovanja direktora Tijela za europske političke stranke i europske političke zaklade,
         budući da:

                     (1)

                     Člankom 6. stavkom 1. Uredbe (EU, Euratom) br. 1141/2014 osniva se Tijelo za europske političke stranke i europske političke zaklade.

                     (2)

                     Člankom 6. stavkom 3. Uredbe (EU, Euratom) br. 1141/2014 propisuje se da direktora Tijela za europske političke stranke i europske političke zaklade sporazumno imenuju Europski parlament, Vijeće i Komisija na mandat od pet godina koji se ne može obnoviti, a na temelju prijedloga koje nakon javnog natječaja iznese odbor za odabir koji čine glavni tajnici navedenih triju institucija,

               DONIJELI SU OVU ODLUKU:

            Članak 1.

               1.   G. Pascal SCHONARD imenuje se direktorom Tijela za europske političke stranke i europske političke zaklade za razdoblje od 1. rujna 2021. do 31. kolovoza 2026.

               2.   Direktor se imenuje kao član privremenog osoblja, u razred AD 12, stupanj 1.

               3.   Imenovanje podliježe uvjetu da kandidat za mjesto direktora potpiše izjavu o neovisnosti i nepostojanju sukoba interesa priloženu ovoj Odluci.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 26. srpnja 2021.

                  Za Europski parlament

                  Predsjednik

               D.M. SASSOLI

                  Za Vijeće

                  Predsjednik

               J. PODGORŠEK

                  Za Komisiju

                  Potpredsjednik

               M. ŠEFČOVIČ

            (1)  SL L 317, 4.11.2014., str. 1.

            PRILOG
            IZJAVA O NEOVISNOSTI I NEPOSTOJANJU SUKOBA INTERESA
            Ja, nižepotpisani ...................................., izjavljujem da sam primio na znanje članak 6. stavak 3. Uredbe (EU, Euratom) br. 1141/2014 Europskog parlamenta i Vijeća o statutu i financiranju europskih političkih stranaka i europskih političkih zaklada te da ću izvršavati svoju dužnost kao direktor Tijela za europske političke stranke i europske političke zaklade („Tijelo”) potpuno neovisno i u potpunosti poštujući pravila te uredbe. Kada budem postupao u ime Tijela, neću tražiti ni primati upute ni od koje institucije ili vlade ni od bilo kojeg drugog tijela, ureda ili agencije. Suzdržavat ću se od svih radnji koje nisu u skladu s prirodom mojih dužnosti.
            Izjavljujem da, koliko znam, nisam u sukobu interesa. Sukob interesa postoji ako se nepristrano i objektivno izvršavanje funkcija direktora Tijela ugrozi zbog razloga koji uključuju obiteljske veze, privatni život, političku, nacionalnu, filozofsku ili religijsku pripadnost, ekonomske interese ili bilo koji drugi zajednički interes s primateljem financiranja u skladu s Uredbom (EU, Euratom) br. 1141/2014. Osobito izjavljujem da nisam zastupnik u Europskom parlamentu, da ne obnašam nikakav izborni mandat te da nisam niti sam ikada bio zaposlenik neke europske političke stranke ili europske političke zaklade.

               Sastavljeno u […]

                     [DATUM + POTPIS kandidata za mjesto direktora]


Odluka Komisije od 10/07/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9274 - GLAXOSMITHKLINE / PFIZER CONSUMER HEALTHCARE BUSINESS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


               13.1.2020

               HR

               Službeni list Europske unije

               C 11/53

      P8_TA(2018)0358
      Zahtjev za ukidanje imuniteta Georgiosu Kyrtsosu
      Odluka Europskog parlamenta od 2. listopada 2018. o zahtjevu za ukidanje imuniteta Georgiosu Kyrtsosu (2018/2069(IMM))
      (2020/C 011/12)

         Europski parlament,

                  —

                  uzimajući u obzir zahtjev za ukidanje imuniteta Georgiosu Kyrtsosu, koji je 28. ožujka 2018. proslijedio zamjenik Glavnog državnog odvjetnika grčkog Vrhovnog suda, kako bi se omogućilo pokretanje kaznenog postupka protiv njega zbog kaznenog djela neplaćanja duga prema državi (spisi iz kaznenih postupaka ABM: IG 2017/11402 i EG 10-17/337, priloženi uz dokument 1 160 350 od 28. ožujka 2018.), a koji je najavljen na plenarnoj sjednici 2. svibnja 2018.,

                  —

                  nakon saslušanja Georgiosa Kyrtsosa u skladu s člankom 9. stavkom 6. Poslovnika,

                  —

                  uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

                  —

                  uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

                  —

                  uzimajući u obzir članak 62. Ustava Helenske Republike,

                  —

                  uzimajući u obzir članak 5. stavak 2., članak 6. stavak 1. i članak 9. Poslovnika,

                  —

                  uzimajući u obzir izvješće Odbora za pravna pitanja (A8-0291/2018),

                  A.

                  budući da je Ured glavnog državnog odvjetnika grčkog Vrhovnog suda zatražio ukidanje imuniteta Georgiosu Kyrtsosu, zastupniku u Europskom parlamentu, u vezi s kaznenim postupkom koji se odnosi na neplaćanje duga državi (više od 200 000 EUR), u skladu s odredbama članka 25. stavaka 1. i 6. Zakona 1882/1990, kako je zamijenjen odredbama članka 23. stavka 1. Zakona 2523/1997 i članka 25. stavka 1. Zakona 1882/90 kako je zamijenjen člankom 34. stavkom 1. Zakona 3220/2004, te s člankom 3. stavkom 1. Zakona 3943/2011, člankom 20. Zakona 4321/2015 i na kraju, člankom 8. Zakona 4337/2015;

                  B.

                  budući da se u članku 9. Protokola br. 7 o povlasticama i imunitetima Europske unije navodi da zastupnici u Europskom parlamentu na državnom području svoje države uživaju imunitet koji se dodjeljuje zastupnicima u parlamentu te države;

                  C.

                  budući da se prema članku 62. Ustava Helenske Republike zastupnici u parlamentu tijekom svojeg mandata ne smiju kazneno goniti, uhititi, zatvoriti te im se ni na koji drugi način ne smije oduzeti sloboda bez prethodnog odobrenja parlamenta;

                  D.

                  budući da Georgios Kyrtsos od 29. lipnja 2009. obnaša funkciju pravnog zastupnika (glavnog izvršnog direktora) poduzeća Free Sunday Publishing House Ltd.;

                  E.

                  budući da je Georgios Kyrtsos, u svojstvu pravnog zastupnika poduzeća Free Sunday Publishing House Ltd., optužen da nije platio šesto dvadeset sedam tisuća sedamsto pedeset i dva eura i šezdeset pet centi (627 752,65 EUR) duga državi;

                  F.

                  budući da navodno kazneno djelo očito nije izravno povezano s funkcijom Georgiosa Kyrtsosa kao zastupnika u Europskom parlamentu, nego s njegovim bivšim položajem direktora novinske kuće;

                  G.

                  budući da, u smislu članka 8. Protokola br. 7 o povlasticama i imunitetima Europske unije, kazneni progon nije povezan s izraženim mišljenjem ili glasanjem dotičnog zastupnika pri obnašanju njegovih dužnosti u Europskom parlamentu;

                  H.

                  budući da nema osnove za pretpostavku da je cilj kaznenog postupka naštetiti političkoj aktivnosti zastupnika (fumus persecutionis);

                  1.

                  odlučuje ukinuti imunitet Georgiosu Kyrtsosu;

                  2.

                  nalaže svojem predsjedniku da odmah proslijedi ovu Odluku i izvješće nadležnog odbora grčkim vlastima i Georgiosu Kyrtsosu.

         (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 i T-347/11, ECLI:EU:T:2013:23.


Odluka Komisije od 10/01/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9593 - PTT GC / ALPLA TH / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2020/48 od 21. siječnja 2020 o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (Tekst značajan za EGP)

text:
                  21.1.2020

                  HR

                  Službeni list Europske unije

                  LI 16/1

         ODLUKA VIJEĆA (EU) 2020/48
         od 21. siječnja 2020
         o izmjeni Odluke (EU) 2019/274 o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 50.,
         uzimajući u obzir prijedlog Europske komisije,
         budući da:

                     (1)

                     Vijeće je 11. siječnja 2019. donijelo Odluku (EU) 2019/274 (1) o potpisivanju Sporazuma o povlačenju.

                     (2)

                     U dogovoru s Ujedinjenom Kraljevinom, Europsko vijeće je Odlukom (EU) 2019/476 (2) prvotno produljilo razdoblje iz članka 50. stavka 3. UEU-a do 12. travnja 2019. To je razdoblje dodatno produljeno do 31. listopada 2019. Odlukom Europskog vijeća (EU) 2019/584 (3), donesenom u dogovoru s Ujedinjenom Kraljevinom, a zatim do 31. siječnja 2020. Odlukom Europskog vijeća (EU) 2019/1810 (4), donesenom u dogovoru s Ujedinjenom Kraljevinom.

                     (3)

                     U članku 185. trećem stavku prilagođenog (5) Sporazuma o povlačenju predviđeno je da Unija u pisanoj obavijesti o završetku potrebnih unutarnjih postupaka za svaku državu članicu koja je navela razloge povezane s temeljnim načelima svojeg nacionalnog zakonodavstva može izjaviti da tijekom prijelaznog razdoblja, uz razloge za neizvršenje europskog uhidbenog naloga iz Okvirne odluke Vijeća 2002/584/PUP (6), pravosudna tijela izvršenja te države članice mogu odbiti predati svoje državljane Ujedinjenoj Kraljevini na temelju europskog uhidbenog naloga. U skladu s člankom 4. Odluke (EU) 2019/274, države članice koje namjeravaju iskoristiti mogućnost predviđenu u članku 185. trećem stavku Sporazuma o povlačenju o svojoj namjeri da to učine obavješćuju Komisiju i Glavno tajništvo Vijeća prije 15. veljače 2019.

                     (4)

                     S obzirom na brojna produljenja razdoblja iz članka 50. stavka 3. UEU-a, primjereno je izmijeniti Odluku (EU) 2019/274 kako bi se utvrdio novi rok u kojem države članice koje namjeravaju iskoristiti mogućnost predviđenu u članku 185. trećem stavku trebaju o tome obavijestiti Komisiju i Glavno tajništvo Vijeća. Pritom je primjereno prilagoditi upućivanje na relevantni stavak članka 185. Sporazuma o povlačenju.

                     (5)

                     Odluku (EU) 2019/274 trebalo bi stoga na odgovarajući način izmijeniti.

                     (6)

                     Kako je predviđeno člankom 50. stavkom 4. UEU-a, Ujedinjena Kraljevina ne sudjeluje u raspravama Vijeća o ovoj Odluci ni u njezinu donošenju,

               DONIJELO JE OVU ODLUKU:

            Članak 1.
            Članak 4. Odluke (EU) 2019/274 zamjenjuje se sljedećim:

                  „Članak 4.

                  Države članice koje namjeravaju iskoristiti mogućnost predviđenu u članku 185. trećem stavku Sporazuma o povlačenju o svojoj namjeri da to učine obavješćuju Komisiju i Glavno tajništvo Vijeća prije 28. siječnja 2020.”.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 21. siječnja 2020.

                  Za Vijeće

                  Predsjednica

               A. METELKO-ZGOMBIĆ

            (1)  Odluka Vijeća (EU) 2019/274 od 11. siječnja 2019. o potpisivanju, u ime Europske unije i Europske zajednice za atomsku energiju, Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 47I, 19.2.2019., str. 1.).

            (2)  Odluka Europskog vijeća (EU) 2019/476, donesena u dogovoru s Ujedinjenom Kraljevinom, od 22. ožujka 2019. o produljenju razdoblja iz članka 50. stavka 3. UEU-a (SL L 80I, 22.3.2019., str. 1.).

            (3)  Odluka Europskog vijeća (EU) 2019/584, donesena u dogovoru s Ujedinjenom Kraljevinom, od 11. travnja 2019. o produljenju razdoblja iz članka 50. stavka 3. UEU-a (SL L 101, 11.4.2019., str. 1.).

            (4)  Odluka Europskog vijeća (EU) 2019/1810, donesena u dogovoru s Ujedinjenom Kraljevinom, od 29. listopada 2019. o produljenju razdoblja iz članka 50. stavka 3. UEU-a (SL L 278I, 30.10.2019., str. 1.).

            (5)  Prilagođena verzija Sporazuma o povlačenju objavljena je u SL C 384I, 12.11.2019., str. 1.

            (6)  Okvirna odluka Vijeća 2002/584/PUP od 13. lipnja 2002. o Europskom uhidbenom nalogu i postupcima predaje između država članica (SL L 190, 18.7.2002., str. 1.).


Odluka Komisije od 11/10/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9504 - BLACKSTONE / CRH (EUROPEAN DISTRIBUTION BUSINESS)) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka (EU) 2020/187 Europske Središnje Banke od 3. veljače 2020. o provedbi trećeg programa kupnje pokrivenih obveznica (ESB/2020/8) (preinaka)

text:
                  12.2.2020

                  HR

                  Službeni list Europske unije

                  L 39/6

         ODLUKA(EU) 2020/187 EUROPSKE SREDIŠNJE BANKE
         od 3. veljače 2020.
         o provedbi trećeg programa kupnje pokrivenih obveznica (ESB/2020/8)
         (preinaka)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno drugi podstavak njegovog članka 12. stavka 1. zajedno s prvom alinejom članka 3. stavka 1. te člankom 18. stavkom 1.,
         budući da:

                     (1)

                     Odluka ESB/2014/40 (1) već je nekoliko puta znatno izmijenjena (2). Budući su potrebne dodatne izmjene, tu je Odluku potrebno preinačiti radi pravne jasnoće.

                     (2)

                     Odlukom ESB/2014/40 uspostavljen je treći program kupnje pokrivenih obveznica (dalje u tekstu „CBPP3”). Pored programa kupnje vrijednosnih papira osiguranih imovinom, programa kupnje vrijednosnih papira javnog sektora na sekundarnim tržištima i programa kupnje vrijednosnih papira korporativnog sektora, CBPP3 je dio proširenog programa kupnje vrijednosnih papira (APP) Europske središnje banke (ESB). Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšati uvjete kreditiranja kućanstava i pravnih osoba i podržati stalnu prilagodbu stopa inflacije na razine koje su ispod, ali blizu 2% u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke.

                     (3)

                     Odlukom (EU) 2017/2199 Europske središnje banke (ESB/2017/37) (3) detaljnije su uređena pravila primjenjiva na prihvatljivost za kupnju pokrivenih obveznica u okviru trećeg programa kupnje pokrivenih obveznica, koje se uobičajeno nazivaju obveznice s rokom dospijeća koji se može produljiti kako bi bio istovjetan dospijeću odnosne imovine (eng. conditional pass-through covered bonds). Od 1. siječnja 2019., obveznice s rokom dospijeća koji se može produljiti kako bi bio istovjetan dospijeću odnosne imovine (eng. conditional pass-through covered bonds) ne bi više trebale biti prihvatljive za kupnju na temelju trećeg programa kupnje pokrivenih obveznica zbog njihove kompleksnije strukture, pri čemu prethodno određeni događaji dovode do produljenja dospijeća obveznice i promjene strukture plaćanja obveznice.

                     (4)

                     Upravno vijeće je 13. prosinca 2018. odlučilo da je od 1. siječnja 2019. potrebno prilagoditi određene parametre programa kupnje vrijednosnih papira, radi postizanja ciljeva programa kupnje vrijednosnih papira. Konkretnije, Upravno vijeće je 31. prosinca 2018. odlučilo zaustaviti neto kupnje vrijednosnih papira u okviru programa kupnje vrijednosnih papira. Upravno vijeće potvrdilo je svoju namjeru da bi se plaćanja glavnice iz vrijednosnih papira koji dospijevaju, kupljenih u okviru programa kupnje vrijednosnih papira trebala nastaviti reinvestirati u cijelosti tijekom duljeg razdoblja nakon datuma kada Upravno vijeće počne povećavati ključne kamatne stope ESB-a, a u svakom slučaju koliko god je potrebno za održavanje povoljnih uvjeta likvidnosti i opsežnog stupnja monetarnog prilagođavanja.

                     (5)

                     Upravno vijeće je 12. rujna 2019. odlučilo da će od 1. studenoga 2019. ponovno započeti s neto kupnjama u okviru programa kupnje vrijednosnih papira, i očekuje da se one provode onoliko koliko je potrebno da bi se ojačao zadovoljavajući učinak stopa politike i da završi malo prije nego Upravno vijeće započne s povećavanjem ključnih kamatnih stopa ESB-a. Upravno vijeće također je odlučilo u cijelosti nastaviti s reinvestiranjem plaćanja glavnice vrijednosnih papira koji dospijevaju, kupljenih u okviru programa kupnje vrijednosnih papira tijekom duljeg razdoblja nakon datuma kada Upravno vijeće počne povećavati ključne kamatne stope ESB-a, a u svakom slučaju toliko dugo koliko je potrebno za održavanje povoljnih uvjeta likvidnosti i visokog stupnja monetarne prilagodbe. S obzirom na dugotrajno usporavanje gospodarstva europodručja, trajne negativne rizike za izglede rasta i izglede za inflaciju koji su nastavili zaostajati za srednjoročnim ciljem inflacije, Upravno vijeće je zaključilo da je opravdan sveobuhvatan odgovor politike, kako bi se podržalo vraćanje inflacije na put stalne prilagodbe prema srednjoročnoj ciljanoj inflaciji Upravnog vijeća. Obnavljanje neto kupnje vrijednosnih papira je razmjerna mjera budući da ima veći utjecaj na dugoročnije stope od politike kamatnih stopa i olakšava relevantne troškove financiranja poduzeća i kućanstava.

                     (6)

                     CBPP3, kao dio programa kupnje imovine koji čini APP je razmjerna mjera za smanjenje rizika za izglede kretanja cijena jer ovi programi dalje ublažavaju monetarne i financijske uvjete, uključujući one relevantne za uvjete kreditiranja nefinancijskih društava i kućanstava u europodručju, na taj način podupirući ukupnu potrošnju i investicijsku potrošnju u europodručju te konačno doprinoseći povratku stope inflacije na razine ispod, ali blizu 2 % u srednjoročnom razdoblju. U okruženju gdje su ključne kamatne stope ESB-a blizu svojih donjih granica, potrebno je u mjere monetarne politike Eurosustava uključiti programe kupnje imovine kao instrumente koji imaju visoki potencijal prijenosa na realno gospodarstvo.

                     (7)

                     CBPP3 sadrži niz zaštitnih mjera kako bi se osiguralo da predviđene kupnje budu razmjerne njegovim ciljevima i da su povezani financijski rizici uzeti u obzir na odgovarajući način pri njegovu planiranju i da će biti ograničeni kroz upravljanje rizikom.

                     (8)

                     CBPP3 je u potpunosti usklađen s obvezama središnjih banaka Eurosustava iz Ugovora i ne narušava funkcioniranje Eurosustava u skladu s načelom otvorenog tržišnog gospodarstva sa slobodnim tržišnim natjecanjem.

                     (9)

                     Kao dio jedinstvene monetarne politike, izravne kupnje prihvatljivih pokrivenih obveznica od strane središnjih banaka Eurosustava na temelju trećeg programa kupnje pokrivenih obveznica treba provesti na jedinstven i decentraliziran način, u skladu s ovom Odlukom,

               DONIJELO JE OVU ODLUKU:

            Članak 1.
            Uspostavljanje i opseg izravne kupnje pokrivenih obveznica
            Eurosustav ovime uspostavlja treći program kupnje pokrivenih obveznica (CBPP3) na temelju kojeg središnje banke Eurosustava kupuju prihvatljive pokrivene obveznice u smislu članka 3. Na temelju CBPP3-a, središnje banke Eurosustava mogu izravno kupovati prihvatljive pokrivene obveznice od prihvatljivih drugih ugovornih strana na primarnim i sekundarnim tržištima u skladu s kriterijima prihvatljivosti koji su utvrđeni u članku 4.

            Članak 2.
            Definicije
            Za potrebe ove Odluke primjenjuju se sljedeće definicije:

                        1.

                        „kreditna institucija” ima isto značenje kao i kreditna institucija definirana u članku 4. stavku 1. točki 1. Uredbe (EU) br. 575/2013 Europskog parlamenta i Vijeća (4); i

                        2.

                        „multi cédulas” ima isto značenje kao „multi cédulas“ kako je definirano u članku 2. točki 62. Smjernice (EU) 2015/510 Europske središnje banke (ESB/2014/60) (5).

            Članak 3.
            Kriteriji prihvatljivosti za pokrivene obveznice

               1.   Pokrivene obveznice su prihvatljive za izravnu kupnju na temelju trećeg programa kupnje pokrivenih obveznica ako udovoljavaju kriterijima prihvatljivosti za utrživu imovinu za kreditne operacije Eurosustava u skladu s dijelom 4. Smjernice (EU) 2015/510 (ESB/2014/60), ako ispunjavaju uvjete za svoju prihvatljivost kao kolaterala za vlastitu uporabu kako je utvrđeno u članku 138. stavku 3. točki (b) Smjernice (EU) 2015/510 (ESB/2014/60) izdane su od strane kreditnih institucija sa sjedištem u europodručju i udovoljavaju zahtjevima utvrđenim u stavku 3.

               2.   Multi cédulas su prihvatljive za izravnu kupnju na temelju trećeg programa kupnje pokrivenih obveznica pod uvjetom da su prihvatljive za operacije monetarne politike u skladu s dijelom četvrtim Smjernice (EU) 2015/510 (ESB/2014/60), da su izdane od strane subjekata posebne namjene sa sjedištem u europodručju i udovoljavaju zahtjevima utvrđenim u stavku 3.

               3.   Pokrivene obveznice i multi cédulas navedene u stavcima 1. i 2. prihvatljive su za izravne kupnje na temelju trećeg programa kupnje pokrivenih obveznica pod uvjetom da ispunjavaju sljedeće zahtjeve:

                           (a)

                           Zahtijeva se procjena kreditne kvalitete najmanje 3. stupnja kreditne kvalitete na usklađenoj ljestvici kreditnih rejtinga Eurosustava izražena u obliku najmanje jednog javnog kreditnog rejtinga koji je dodijelila vanjska institucija za procjenu kreditnog rizika (VIPKR) prihvaćena unutar okvira za kreditnu procjenu Eurosustava.

                           (b)

                           Primjenjuje se ograničenje od 70% po međunarodnom identifikacijskom broju vrijednosnog papira na zajednička držanja na temelju prvog (6) (CBPP1) i drugog (7) (CBPP2) programa kupnje pokrivenih obveznica te na temelju trećeg programa kupnje pokrivenih obveznica na druga držanja središnjih banaka Eurosustava.

                           (c)

                           Nominirane su u eurima, drže se i namiruju u europodručju.

                           (d)

                           Obveznice koje izdaju tijela koja su privremeno isključena iz kreditnih operacija Eurosustava, isključene su iz kupnji na temelju CBPP3-a za vrijeme trajanja njihovog privremenog isključenja.

                           (e)

                           Za pokrivene obveznice koje trenutno ne ostvaruju rejting 3. stupnja kreditne kvalitete na Cipru i u Grčkoj, potreban je minimalni rejting imovine na razini maksimalno ostvarivog rejtinga za pokrivene obveznice koji je odredio odgovarajući VIKP za određenu državu. To će se zahtijevati, dok god se minimalni prag kreditne kvalitete Eurosustava ne primjenjuje u pogledu zahtjeva za prihvatljivost instrumenata osiguranja za utržive dužničke instrumente koje izdaju ili za koje jamče grčka ili ciparska vlada (u skladu s člankom 8. stavkom 2. Smjernice ESB/2014/31 (8)), i dok je ograničenje od 30% na izdavanje dionica po međunarodnom identifikacijskom broju vrijednosnih papira, primjenjivo na zajedničke holdinge prvog, drugog i trećeg programa kupnje pokrivenih obveznica i druge holdinge središnjih banaka Eurosustava te pod uvjetom da pokrivene obveznice uključuju sljedeće elemente kako bi postigli jednakost rizika:

                                       i.

                                       mjesečno izvještavanje o značajkama skupa za pokriće, uključujući podatke na razini pojedinačnog kredita kao i strukturna obilježja programa pokrivenih obveznica i podatke o izdavatelju koji se dostavljaju nacionalnom središnjoj banci (NSB) u državi u kojoj izdavatelj ima sjedište; odgovarajući NSB stavlja na raspolaganje izvještajni obrazac drugim ugovornim stranama;

                                       ii.

                                       obveze za prekomjernu kolateralizaciju od najmanje 25%; odgovarajući NSB stavlja na raspolaganje drugim ugovornim stranama odredbe za izračun te prekomjerne kolateralizacije;

                                       iii.

                                       zaštitu od valutnog rizika s drugim ugovornim stranama koje imaju rejting BBB- ili viši za potraživanja koja nisu nominirana u eurima u skupu za pokriće programa, ili alternativno, najmanje 95% imovine nominirano je u eurima;

                                       iv.

                                       kreditna potraživanja su u skupu za pokriće prema dužnicima koji se nalaze u europodručju.

                           (f)

                           Pokrivene obveznice koje zadržava njihov izdavatelj prihvatljive su za kupnje na temelju trećeg programa kupnje pokrivenih obveznica pod uvjetom da ispunjavaju gore navedene kriterije prihvatljivosti.

                           (g)

                           Kupnje nominalnih pokrivenih obveznica uz negativni prinos do dospijeća (ili najniži prinos (engl. yield to worst)) jednake pasivnoj kamatnoj stopi ili iznad pasivne kamatne stope, dozvoljene su. Kupnje nominalnih pokrivenih obveznica uz negativni prinos do dospijeća (ili najniži prinos (engl. yield to worst)) ispod pasivne kamatne stope dozvoljene su u mjeri u kojoj je to potrebno.

                           (h)

                           Izdavatelj pokrivenih obveznica nije subjekt, bilo u javnom ili privatnom vlasništvu:

                                       i.

                                       ako je njegova glavna zadaća postupna prodaja svoje imovine i prestanak poslovanja; ili

                                       ii.

                                       ako je subjekt za upravljanje imovinom ili subjekt za prodaju osnovan radi podupiranja restrukturiranja i/ili sanacije financijskog sektora, uključujući subjekte za upravljanje imovinom nastale iz sanacije u obliku primjene instrumenta izdvajanja imovine u skladu s člankom 26. Uredbe (EU) br. 806/2014 Europskog parlamenta i Vijeća (9) ili nacionalnim zakonodavstvom kojim se prenosi članak 42. Direktive 2014/59/EU Europskog parlamenta i Vijeća (10).

                           (i)

                           Pokrivene obveznice izuzete su iz kupnje u okviru trećeg programa kupnje pokrivenih obveznica ako imaju strukturu obveznica s rokom dospijeća koji se može produljiti kako bi bio istovjetan dospijeću odnosne imovine (eng. conditional pass-through structure), pri čemu prethodno određeni događaji dovode do produljenja dospijeća obveznice i prelaska na strukturu plaćanja koja prvenstveno ovisi o novčanim tokovima koje ostvaruje imovina u odnosnom skupu.

            Članak 4.
            Prihvatljive druge ugovorne strane
            Sljedeće druge ugovorne strane prihvatljive su za izravne transakcije u okviru CBPP3-a i za transakcije davanja u zajam vrijednosnih papira koje uključuju pokrivene obveznice koje se drže u portfeljima Eurosustava za treći program kupnje pokrivenih obveznica:

                        (a)

                        subjekti koji udovoljavaju kriterijima prihvatljivosti za sudjelovanje u operacijama monetarne politike Eurosustava u skladu s člankom 55. Smjernice (EU) 2015/510 (ESB/2014/60);

                        (b)

                        sve druge ugovorne strane kojima se središnje banke Eurosustava koriste u ulaganjima svojih investicijskih portfelja nominiranih u eurima, uključujući druge ugovorne strane izvan europodručja koje su aktivne na tržištima pokrivenih obveznica.

            Članak 5.
            Stavljanje izvan snage

               1.   Odluka ESB/2014/40 stavlja se izvan snage.

               2.   Upućivanja na Odluku koja je stavljena izvan snage tumače se kao upućivanja na ovu Odluku i čitaju se u skladu s korelacijskom tablicom iz Priloga II.

            Članak 6.
            Završna odredba
            Ova Odluka stupa na snagu četvrtog dana od dana objave u Službenom listu Europske unije.

            Sastavljeno u Frankfurtu na Majni, 3. veljače 2020.

                  Predsjednica ESB-a

               Christine LAGARDE

            (1)  Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.).

            (2)  Vidjeti Prilog I.

            (3)  Odluka (EU) 2017/2199 Europske središnje banke od 20. studenoga 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/37) (SL L 312, 28.11.2017., str. 92.).

            (4)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

            (5)  Smjernica (EU) 2015/510 Europske središnje banke od 19. prosinca 2014. o provedbi monetarne politike Eurosustava (ESB/2014/60) (SL L 91, 2.4.2015., str. 3.).

            (6)  Odluka ESB/2009/16 od 2. srpnja 2009. o provedbi programa kupnje pokrivenih obveznica (SL L 175, 4.7.2009., str. 18.).

            (7)  Odluka ESB/2011/17 od 3. studenog 2011. o provedbi drugog programa kupnje pokrivenih obveznica (SL L 297, 16.11.2011., str. 70.).

            (8)  Smjernica ESB/2014/31 od 9. srpnja 2014. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (SL L 240, 13.8.2014., str. 28.).

            (9)  Uredba (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (SL L 225, 30.7.2014., str. 1.).

            (10)  Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.).

            PRILOG I.
            Odluka stavljena izvan snage i popis njezinih naknadnih izmjena
            Odluka ESB/2014/40 od 15. listopada 2014. o provedbi trećeg programa kupnje pokrivenih obveznica (SL L 335, 22.11.2014., str. 22.)
            Odluka (EU) 2017/101 Europske središnje banke od 11. siječnja 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/2) (SL L 16, 20.1.2017., str. 53.)
            Odluka (EU) 2017/1360 Europske središnje banke od 18. svibnja 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/14) (SL L 190, 21.7.2017., str. 22.)
            Odluka (EU) 2017/2199 Europske središnje banke od 20. studenoga 2017. o izmjeni Odluke ESB/2014/40 o provedbi trećeg programa kupnje pokrivenih obveznica (ESB/2017/37) (SL L 312, 28.11.2017., str. 92.)

            PRILOG II.
            Korelacijska tablica

                        Odluka ESB/2014/40

                        Ova Odluka

                        Članak 1.

                        Članak 1

                        —

                        Članak 2

                        Članak 2.

                        Članak 3

                        Članak 3.

                        Članak 4

                        —

                        Članak 5

                        Članak 4

                        Članak 6


title: Odluka (EU) 2020/188 Europske Središnje Banke od 3. veljače 2020. o programu kupnje vrijednosnih papira javnog sektora na sekundarnim tržištima (ESB/2020/9)

text:
                  12.2.2020

                  HR

                  Službeni list Europske unije

                  L 39/12

         ODLUKA (EU) 2020/188 EUROPSKE SREDIŠNJE BANKE
         od 3. veljače 2020.
         o programu kupnje imovine javnog sektora na sekundarnim tržištima (ESB/2020/9)
         (preinaka)
         Upravno vijeće Europske središnje banke,
         uzimajući u obzir Ugovor o funkcioniranju Europske unije, a posebno prvu alineju njegova članka 127. stavka 2.,
         uzimajući u obzir Statut Europskog sustava središnjih banaka i Europske središnje banke, a posebno drugi podstavak njegova članka 12. stavka 1. u vezi s prvom alinejom članka 3. stavka 1. i članak 18. stavak 1.,
         budući da:

                     (1)

                     Odluka (EU) 2015/774 Europske središnje banke (ESB/2015/10) (1) već je nekoliko puta znatno izmijenjena (2). Budući da su potrebne dodatne izmjene, tu je Odluku potrebno radi pravne jasnoće preinačiti.

                     (2)

                     Odlukom (EU) 2015/774 (ESB/2015/10) uspostavljen je program kupnje vrijednosnih papira javnog sektora na sekundarnim tržištima (PSPP). Pored trećeg programa kupnje pokrivenih obveznica, programa kupnje vrijednosnih papira osiguranih imovinom i programa kupnje vrijednosnih papira korporativnog sektora, program kupnje vrijednosnih papira javnog sektora dio je proširenog programa kupnje vrijednosnih papira Europske središnje banke (ESB). Cilj APP-a jest unaprijediti prijenos monetarne politike, olakšati odobravanje kredita gospodarstvu europodručja, olakšati uvjete kreditiranja kućanstava i pravnih osoba i podržati stalnu prilagodbu stopa inflacije na razine koje su ispod, ali blizu 2% u srednjoročnom razdoblju, u skladu s očuvanjem stabilnosti cijena kao primarnim ciljem Europske središnje banke.

                     (3)

                     Upravno vijeće je 13. prosinca 2018. odlučilo da je od 1. siječnja 2019. potrebno prilagoditi određene parametre programa kupnje vrijednosnih papira, radi postizanja ciljeva programa kupnje vrijednosnih papira. Konkretnije, Upravno vijeće odlučilo je 31. prosinca 2018. zaustaviti neto kupnje vrijednosnih papira u okviru programa kupnje vrijednosnih papira. Upravno vijeće je potvrdilo svoju namjeru da bi se plaćanja glavnice iz dospjelih vrijednosnih papira kupljenih u okviru programa kupnje vrijednosnih papira trebala nastaviti reinvestirati u cijelosti tijekom duljeg razdoblja nakon datuma kada Upravno vijeće počne povećavati ključne kamatne stope ESB-a, a u svakom slučaju koliko god je potrebno za održavanje povoljnih uvjeta likvidnosti i dovoljnog stupnja monetarnog prilagođavanja.

                     (4)

                     Upravno vijeće je također odlučilo da bi se raspodjela kumulativnih neto kupnji utrživih dužničkih vrijednosnih papira izdanih od strane prihvatljivih središnjih država, jedinica područne (regionalne) ili lokalne samouprave i priznatih agencija u okviru programa kupnje vrijednosnih papira javnog sektora na sekundarnim tržištima (PSPP) u prihvatljivim državama, trebala voditi na temelju stanja, putem upisa kapitala ESB-a od strane odnosnih nacionalnih središnjih banaka kako je navedeno u članku 29. Statuta ESSB-a.

                     (5)

                     Upravno vijeće je 12. rujna 2019. odlučilo da će od 1. studenoga 2019. ponovno započeti s neto kupnjom u okviru programa kupnje vrijednosnih papira i očekuje da se ona provodi sve dok je potrebno da bi se ojačao zadovoljavajući učinak stopa politike i da završi malo prije nego Upravno vijeće započne povećavati ključne kamatne stope ESB-a. Upravno vijeće je također odlučilo u cijelosti nastaviti reinvestiranje plaćanja glavnice vrijednosnih papira koji dospijevaju kupljenih u okviru programa kupnje vrijednosnih papira duže vrijeme nakon datuma kada Upravno vijeće počne povećavati ključne kamatne stope ESB-a, a u svakom slučaju koliko god je potrebno da se održe povoljni uvjeti likvidnosti i visok stupanj monetarne prilagodbe. S obzirom na dugotrajno usporavanje gospodarstva europodručja, trajne negativne rizike za izglede rasta i izglede za inflaciju koji su nastavili zaostajati za srednjoročnim ciljem inflacije, Upravno vijeće je zaključilo da je opravdan sveobuhvatan odgovor politike, kako bi se podržalo vraćanje inflacije na put stalne prilagodbe prema srednjoročnoj ciljanoj inflaciji Upravnog vijeća. Obnavljanje neto kupnje vrijednosnih papira je razmjerna mjera budući da ima veći utjecaj na dugoročnije stope od politike kamatnih stopa i olakšava relevantne i olakšava relevantne troškove financiranja poduzeća i kućanstava.

                     (6)

                     PSPP, kao sastavni dio programa kupnje vrijednosnih papira, koji su dio programa kupnje vrijednosnih papira (APP) je razmjerna mjera za smanjenje rizika za izglede kretanja cijena jer će ti programi dalje olakšati monetarne i financijske uvjete, uključujući one koji su važni za uvjete kreditiranja nefinancijskih društava i kućanstava u europodručju na taj način podržavajući ukupnu potrošnju i investicijsku potrošnju u europodručju te konačno doprinoseći povratku stopa inflacije u srednjoročnom razdoblju, na razine ispod, ali blizu 2%. U okruženju gdje su ključne kamatne stope ESB-a blizu svojih donjih granica, potrebno je u mjere monetarne politike Eurosustava, uključiti programe kupnje vrijednosnih papira kao instrumente koji realnom gospodarstvu nude visoki transmisijski potencijal.

                     (7)

                     PSPP sadrži niz zaštitnih mehanizama kako bi se osiguralo da će predviđene kupnje biti razmjerne njegovim ciljevima i da su povezani financijski rizici uzeti u obzir na odgovarajući način kod njegovog planiranja i da će biti ograničeni kroz upravljanje rizikom. Radi omogućavanja nesmetanog funkcioniranja tržišta prihvatljivih utrživih dužničkih vrijednosnih papira i radi izbjegavanja ometanja uobičajenog restrukturiranja duga, na kupnje ovih vrijednosnih papira od strane središnjih banaka Eurosustava primjenjivat će se pragovi.

                     (8)

                     PPSPP je u potpunosti usklađen s obvezama središnjih banaka Eurosustava iz Ugovora, uključujući zabranu monetarnog financiranja i ne narušava funkcioniranje Eurosustava u skladu s načelom otvorenog tržišnog gospodarstva sa slobodnim tržišnim natjecanjem.

                     (9)

                     S ciljem osiguravanja učinkovitosti PSPP-a, Eurosustav pojašnjava da prihvaća isti (pari passu) tretman kao privatni ulagatelji u pogledu utrživih dužničkih vrijednosnih papira koje Eurosustav može kupiti prema PSPP-u, u skladu s uvjetima tih instrumenata.

                     (10)

                     PSPP se provoditi decentralizirano, uzimajući u obzir formiranje tržišnih cijena i funkcioniranje tržišta, te njezinu koordinaciju provodi ESB osiguravajući na taj način jedinstvenost monetarne politike Eurosustava.

                     (11)

                     Upravno vijeće je 26. ožujka 2019. odlučilo dodatno uskladiti pojmove agencije koje se trenutno upotrebljavaju u okviru monetarne politike Eurosustava i uskladiti kriterije koji se upotrebljavaju za definiranje priznatih agencija u okviru instrumenata osiguranja i agencija prihvatljivih za PSPP,

               DONIJELO JE OVU ODLUKU:

            Članak 1.
            Ustanovljavanje i područje primjene PSPP-a
            Eurosustav ovime uspostavlja PSPP na temelju kojeg središnje banke Eurosustava kupuju prihvatljive utržive dužničke vrijednosne papire kako su definirani u članku 3. na sekundarnim tržištima od prihvatljivih drugih ugovornih strana kako su definirane u članku 7. pod određenim uvjetima.

            Članak 2.
            Definicije
            Za potrebe ove Odluke primjenjuju se sljedeće definicije:

                        (1)

                        „središnja banka Eurosustava” znači ESB i nacionalne središnje banke država članica čija je valuta euro (dalje u tekstu „nacionalne središnje banke”);

                        (2)

                        „priznata agencija” znači subjekt koji je Eurosustav razvrstao kao takav;

                        (3)

                        „međunarodna organizacija” znači subjekt u smislu članka 118. Uredbe (EU) br. 575/2013 Europskog parlamenta i Vijeća (3), koji je Eurosustav razvrstao kao međunarodnu organizaciju za potrebe PSPP-a;

                        (4)

                        „multilateralna razvojna banka” znači subjekt u smislu članka 117. stavka 2. Uredbe (EU) br. 575/2013, koji je Eurosustav razvrstao kao multilateralnu razvojnu banku za potrebe PSPP-a;

                        (5)

                        „pozitivni rezultat preispitivanja” znači kasnija od sljedećih dviju odluka: odluka Uprave Europskog mehanizma za stabilnost, a u slučaju ako Međunarodni monetarni fond sufinancira program financijske pomoći, odluka Izvršnog odbora Međunarodnog monetarnog fonda kojom odobrava sljedeću raspodjelu temeljem tog programa, uz pretpostavku da su obje odluke potrebne za nastavak kupnji prema PSPP-u;

                        (6)

                        „stanje“ znači zbroj knjigovodstvene vrijednosti, u vrijeme kupnje, svih kupnji utrživih dužničkih vrijednosnih papira, uzimajući u obzir otplate dospjele glavnice koje su nastale;

                        (7)

                        „neto kupnje“ znači kupnje prihvatljivih utrživih dužničkih vrijednosnih papira u određenom mjesecu, bez iznosa otkupa vrijednosnih papira koji dospijevaju, kupljenih u okviru APP-a u okviru tog mjeseca;

                        (8)

                        „kumulativne neto kupnje“ znači zbroj neto kupnji od početka odnosnog programa kupnje.

                  Popis subjekata iz točaka od 2. do 4. objavljen je na mrežnim stranicama ESB-a.

            Članak 3.
            Kriteriji prihvatljivosti za utržive dužničke vrijednosne papire

               1.   U skladu sa zahtjevima utvrđenim u ovom članku, utrživi dužnički vrijednosni papiri nominirani u eurima koje je izdala središnja država, jedinice područne (regionalne) ili lokalne samouprave države članice čija je valuta euro, priznate agencije koje se nalaze u europodručju, međunarodne organizacije koje se nalaze u europodručju i multilateralne razvoje banke koje se nalaze u europodručju prihvatljivi su za kupnju od strane središnjih banaka Eurosustava prema PSPP-u.

               2.   Da bi bili prihvatljivi za kupnje prema PSPP-u, utrživi dužnički vrijednosni papiri moraju udovoljavati kriterijima prihvatljivosti za utrživu imovinu za kreditne operacije Eurosustava u skladu s četvrtim dijelom Smjernice (EU) 2015/510 Europske središnje banke (ESB/2014/60) (4), u skladu sa sljedećim uvjetima:

                           (a)

                           izdavatelj ili garant utrživih dužničkih vrijednosnih papira mora imati procjenu kreditne kvalitete od najmanje 3. stupnja kreditne kvalitete na usklađenoj ljestvici kreditnih rejtinga Eurosustava izraženu u obliku najmanje jednog javnog kreditnog rejtinga koji je dodijelila vanjska institucija za procjenu kreditnog rizika (VIPKR) prihvaćena unutar okvira za kreditnu procjenu Eurosustava;

                           (b)

                           ako postoji više rejtinga VIPKR-a za izdavatelja ili više rejtinga VIPKR-a za garanta, vrijedi pravilo najbolje procjene, tj. upotrebljava se najbolji raspoloživi rejting VIPKR-a za izdavatelja ili najbolji raspoloživi rejting VIPKR-a za garanta. Ako je ispunjenje zahtjeva kreditne kvalitete ustanovljeno temeljem rejtinga garanta od strane VIPKR-a, garancija ispunjava svojstva prihvatljive garancije kako je utvrđeno u članku 87. i člancima 113. do 115. Smjernice (EU) 2015/510 (ESB/2014/60);

                           (c)

                           ako ne postoji rejting VIPKR-a za izdavatelja i rejting VIPKR-a za garanta, utrživi dužnički vrijednosni papir mora imati barem jedan rejting VIPKR-a za izdanje koji je najmanje 3. stupnja kreditne kvalitete na usklađenoj ljestvici kreditnih rejtinga Eurosustava.

                           (d)

                           ako kreditna procjena od strane prihvaćenog VIPKR-a za izdavatelja, garanta ili izdanje ne odgovara najmanje 3. stupnju kreditne kvalitete na usklađenoj ljestvici kreditnih rejtinga Eurosustava, utrživi dužnički vrijednosni papiri prihvatljivi su samo ako ih izdaju ili za njih u cijelosti jamče središnje države država članica europodručja prema programu financijske potpore i u odnosu na koju je primjena praga kreditne kvalitete Eurosustava privremeno obustavljena od strane Upravnog vijeća u skladu s člankom 8. Smjernice ESB/2014/31 (5);

                           (e)

                           u slučaju provjere tekućeg programa financijske potpore, prihvatljivost za PSPP kupnje privremeno se opoziva i vraća se samo u slučaju pozitivnog ishoda provjere.

               3.   Da bi bili prihvatljivi za kupnju u okviru programa kupnje vrijednosnih papira javnog sektora, dužnički vrijednosni papiri, u smislu stavaka od 1. do 2. moraju imati preostalo dospijeće od najmanje jedne godine i najviše 30 godina u vrijeme njihove kupnje od strane odgovarajuće središnje banke Eurosustava. Radi omogućavanja nesmetane provedbe, utrživi dužnički instrumenti s preostalim dospijećem od 30 godina i 364 dana prihvatljivi su prema PSPP-u. Nacionalne središnje banke također mogu provoditi zamjenske kupnje utrživih dužničkih vrijednosnih papira koje su izdale međunarodne organizacije i multilateralne razvojne banke ako se predviđeni iznosi za kupnju u utrživim dužničkim vrijednosnim papirima koje su izdale središnje države, jedinice područne (regionalne) ili lokalne samouprave i priznate agencije ne mogu postići.”

               4.   Kupnje nominalnih utrživih dužničkih instrumenata uz negativni prinos do dospijeća (ili najniži prinos (engl. yield to worst)) jednake pasivnoj kamatnoj stopi ili iznad pasivne kamatne stope dozvoljene su. Kupnje nominalnih utrživih dužničkih instrumenata uz negativni prinos do dospijeća (ili najniži prinos (engl. yield to worst)) ispod pasivne kamatne stope dozvoljene su u mjeri u kojoj je to potrebno.

            Članak 4.
            Ograničenja izvršenja kupnji

               1.   Radi odobrenja formiranja tržišne cijene za prihvatljive vrijednosne papire, ne smiju se dozvoliti kupnje novoizdanih vrijednosnih papira ili vrijednosnih papira trajne emisije (engl. tapped security) i utrživih dužničkih instrumenata s preostalim dospijećem, koje se provode u vremenskom razdoblju ubrzo prije ili ubrzo nakon dospijeća utrživih dužničkih instrumenata koji se izdaju tijekom razdoblja koje treba utvrditi Upravno vijeće (razdoblje isključenja (engl. black-out period)). Za sindiciranja, dotična razdoblja isključenja treba poštovati koliko je to moguće, čim javne informacije o uvjetima izdavanja postanu raspoložive.

               2.   Za dužničke vrijednosne papire koje izdaje ili za koje jamči središnja država države članice europodručja prema programu financijske potpore, razdoblje kupnje prema PSPP-u nakon pozitivnog ishoda svake provjere programa, u pravilu je ograničeno na dva mjeseca, osim ako ne postoje iznimne okolnosti koje opravdavaju privremenu odgodu kupnje prije takvog razdoblja ili nastavak kupnje nakon takvog razdoblja i do početaka sljedeće provjere.

            Članak 5.
            Ograničenja kupnje

               1.   U skladu s člankom 3., ograničenje izdanja po međunarodnom identifikacijskom broju vrijednosnog papira (ISIN) primjenjuje se prema PSPP-u na utržive dužničke vrijednosne papire koji ispunjavaju uvjete utvrđene u članku 3. nakon konsolidiranja udjela u svim portfeljima središnjih banaka Eurosustava. Ograničenje izdanja je sljedeće:

                           (a)

                           50% po ISIN-u za prihvatljive utržive dužničke vrijednosne papire izdane od strane prihvatljivih međunarodnih organizacija i multilateralnih razvojnih banaka;

                           (b)

                           33% po ISIN-u za druge prihvatljive utržive dužničke vrijednosne papire, uz iznimku od 25% po ISIN-u za takve prihvatljive utržive dužničke vrijednosne papire koji sadrže klauzulu o zajedničkom djelovanju (eng. collective action clause (CAC)) koja se razlikuje od modela klauzule o zajedničkom djelovanju europodručja koju je izradio Gospodarski i financijski odbor i koju su provele države članice u skladu s člankom 12. stavkom 3. Ugovora o Europskom stabilizacijskom mehanizmu, ali koje će se povećati na 33% ovisno o provjeri koja će se provesti za svaki pojedinačni slučaj, a koja će utvrditi da udio koji premašuje 33% po ISIN-u tih vrijednosnih papira ne bi doveo do toga da središnje banke Eurosustava dosegnu udjele blokirajuće manjine kod uobičajenog restrukturiranja duga.

               2.   Svi utrživi dužnički vrijednosni papiri koji su prihvatljivi za kupnju na temelju PSPP-a i koji imaju preostala dospijeća utvrđena u članku 3. podliježu nakon konsolidiranja udjela u svim portfeljima središnjih banaka Eurosustava, ukupnom ograničenju od:

                           (a)

                           50% neotplaćenih vrijednosnih papira izdavatelja koji je prihvatljiva međunarodna organizacija ili multilateralna razvojna banka;

                           (b)

                           33% neotplaćenih vrijednosnih papira izdavatelja koji nije prihvatljiva međunarodna organizacija ili multilateralna razvojna banka.

               3.   U odnosu na dužničke vrijednosne papire iz članka 3. stavka 2. točke (d) primjenjuju se različita ograničenja izdavatelja i ograničenja izdanja. Upravno vijeće postavlja ova ograničenja uzimajući u obzir razmatranja o upravljanju rizicima i funkcioniranju tržišta.

            Članak 6.
            Raspodjela portfelja

               1.   Knjigovodstvena vrijednost neto kupnji tijekom kalendarske godine raspodjeljuje se kako slijedi:

                           (a)

                           10% u prihvatljivim utrživim dužničkim vrijednosnim papirima izdanim od strane prihvatljivih međunarodnih organizacija i multilateralnih razvojnih banaka;

                           (b)

                           90 % u utrživim dužničkim vrijednosnim papirima izdanim od strane prihvatljivih središnjih država, jedinica područne (regionalne) ili lokalne samouprave i priznatih agencija.

               2.   Knjigovodstvena vrijednost neto kupnji utrživih dužničkih vrijednosnih papira tijekom kalendarske godine, raspodjeljuje se među središnjim bankama Eurosustava kako slijedi:

                           (a)

                           10% ESB-u;

                           (b)

                           90% nacionalnim središnjim bankama.

               3.   Plaćanja glavnice utrživih dužničkih vrijednosnih papira središnje države, jedinica područne (regionalne) ili lokalne samouprave i priznatih agencija koji dospijevaju, reinvestiraju se kupnjom prihvatljivih utrživih dužničkih vrijednosnih papira koje su izdale središnje države, jedinice područje (regionalne) ili lokalne samouprave i priznate agencije. Reinvestiranje plaćanja glavnice raspodjeljuje se tijekom godine radi omogućavanja redovite i uravnotežene prisutnosti na tržištu. Plaćanja glavnice utrživih dužničkih vrijednosnih papira koji dospijevaju, a koje su izdale međunarodne organizacije i multilateralne razvojne banke reinvestiraju se kupnjom prihvatljivih utrživih dužničkih vrijednosnih papira koje su izdale međunarodne organizacije i multilateralne razvojne banke.

               4.   Raspodjela kumulativnih neto kupnji utrživih dužničkih vrijednosnih papira koje izdaju prihvatljive središnje države, jedinice područne (regionalne) ili lokalne samouprave i priznate agencije u prihvatljivim državama, nastavlja se voditi na temelju stanja, putem upisa kapitala ESB-a od strane odnosnih nacionalnih središnjih banaka kako je navedenu u članku 29. Statuta ESSB-a.

               5.   Središnje banke Eurosustava primjenjuju poseban postupak za raspodjelu utrživih dužničkih vrijednosnih papira za kupnju prema PSPP-u. Upravno vijeće dozvoljava ad hoc odstupanja od posebnog postupka ako objektivne okolnosti narušavaju provedbu navedenog postupka ili na drugi način učine odstupanja preporučljivim radi ostvarenja općih ciljeva monetarne politike PSPP-a. Naročito, svaki NSB kupuje prihvatljive vrijednosne papire izdavatelja iz svoje države. Vrijednosne papiri koje su izdale prihvatljive međunarodne organizacije i multilateralne razvojne banke mogu kupovati sve nacionalne središnje banke. ESB kupuje vrijednosne papire koje su izdale središnje države i priznate agencije svih država.

               6.   Kupnje dužničkih vrijednosnih papira koje su izdale prihvatljive međunarodne organizacije, multilateralne razvojne banke i jedinice područne (regionalne) i lokalne samouprave mogu obavljati samo nacionalne središnje banke.

            Članak 7.
            Prihvatljive druge ugovorne strane
            Prihvatljive druge ugovorne strane za PSPP su sljedeće:

                        (a)

                        subjekti koji udovoljavaju kriterijima prihvatljivosti za sudjelovanje u operacijama monetarne politike Eurosustava u skladu s člankom 55. Smjernice (EU) 2015/510 (ESB/2014/60); i

                        (b)

                        druge ugovorne strane koje središnje banke Eurosustava upotrebljavaju za investiranje svojih investicijskih portfelja nominiranih u eurima.

            Članak 8.
            Transparentnost

               1.   Eurosustav tjedno objavljuje ukupnu knjigovodstvenu vrijednost vrijednosnih papira koji se drže prema PSPP-u, u objašnjenju svog konsolidiranog tjednog financijskog izvješća.

               2.   Eurosustav mjesečno objavljuje i. mjesečne neto kupnje i kumulativne neto kupnje i ii. ponderirani prosjek preostalog dospijeća svojih udjela prema PSPP-u, prema rezidentnosti izdavatelja, odvajajući međunarodne organizacije i multilateralne razvoje banke od drugih izdavatelja.

               3.   Knjigovodstvena vrijednost vrijednosnih papira koji se drže prema PSPP-u objavljuje se tjedno na mrežnim stranicama ESB-a u odjeljku o operacijama na otvorenom tržištu.

            Članak 9.
            Pozajmljivanje vrijednosnih papira
            Eurosustav omogućava pozajmljivanje vrijednosnih papira kupljenih prema PSPP-u, uključujući repo poslove, s ciljem osiguravanja učinkovitosti PSPP-a.

            Članak 10.
            Stavljanje izvan snage

               1.   Odluka (EU) 2015/774 (ESB/2015/10) stavlja se izvan snage.

               2.   Upućivanja na Odluku stavljenu izvan snage smatraju se upućivanjima na ovu Odluku.

            Članak 11.
            Završna odredba
            Ova Odluka stupa na snagu četvrtog dana od dana objave u Službenom listu Europske unije.

            Sastavljeno u Frankfurtu na Majni 3. veljače 2020.

                  Predsjednica ESB-a

               Christine LAGARDE

            (1)  Odluka (EU) 2015/774 Europske središnje banke od 4. ožujka 2015. o provedbi programa kupnje vrijednosnih papira osiguranih imovinom (ESB/2015/10) (SL L 121, 14.5.2015., str. 20.).

            (2)  Vidjeti Prilog.

            (3)  Uredba (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucija i investicijska društva i o izmjeni Uredbe (EU) br. 648/2012 (SL L 176, 27.6.2013., str. 1.).

            (4)  Smjernica (EU) 2015/510 Europske središnje banke od 19. prosinca 2014. o provedbi okvira monetarne politike Eurosustava (ESB/2014/60) (SL L 91 , 2.4.2015., str. 3.).

            (5)  Smjernica ESB/2014/31 od 9. srpnja 2014. o dodatnim privremenim mjerama koje se odnose na operacije refinanciranja Eurosustava i prihvatljivost instrumenata osiguranja i o izmjeni Smjernice ESB/2007/9 (SL L 240, 13.8.2014., str. 28.).

            PRILOG
            Odluka stavljena izvan snage
            i popis njezinih naknadnih izmjena
            Odluka (EU) 2015/774 Europske središnje banke od 4. ožujka 2015. o provedbi programa kupnje vrijednosnih papira osiguranih imovinom (ESB/2015/10) (SL L 121, 14.5.2015., str. 20.)
            Odluka (EU) 2015/2101 Europske središnje banke od 5. studenog 2015. o izmjeni Odluke (EU) 2015/774 o programu kupnje vrijednosnih papira javnog sektora na sekundarnim tržištima (ESB/2015/33) (SL L 303, 20.11.2015., str. 106.)
            Odluka (EU) 2015/2464 Europske središnje banke od 16. prosinca 2015. o izmjeni Odluke (EU) 2015/774 o programu kupnje vrijednosnih papira javnog sektora na sekundarnim tržištima (ESB/2015/48) (SL L 344, 30.12.2015., str. 1.)
            Odluka (EU) 2016/702 Europske središnje banke od 18. travnja 2016. o izmjeni Odluke (EU) 2015/774 o programu kupnje vrijednosnih papira javnog sektora na sekundarnim tržištima (ESB/2016/8) (SL L 121, 11.5.2016., str. 24.)
            Odluka (EU) 2017/100 Europske središnje banke od 11. siječnja 2017. o izmjeni Odluke (EU) 2015/774 o programu kupnje vrijednosnih papira javnog sektora na sekundarnim tržištima (ESB/2017/1) (SL L 16, 20.1.2017., str. 51.)